**CONTRACT DE PRESTĂRI SERVICII**

**Nr. 6224 din 07.04.2022**

**1. PĂRŢILE CONTRACTANTE**:

**AGENŢIA JUDEŢEANĂ PENTRU OCUPAREA FORŢEI DE MUNCĂ ILFOV** cu sediul în str. Ruginoasa nr. 4, sector 4, Bucureşti, telefon/fax 021/332.37.08; 021/330.20.14, cod fiscal 11364678, cont trezorerie RO86TREZ29A685003200130X, deschis la Trezoreria Ilfov, reprezentată prin Director Executiv D-na Georgiana Florenţa TIGANASU, în calitate de **achizitor**, pe de o parte,

şi

**S.C. CLEAN ZONE S.R.L.** cu sediul în Sos. Pantelimon, nr. 297, camera 3, Bloc 3, scara A, etaj 5, ap. 24, sector 2, Bucuresti, telefon mobil: 0728002703, adresa e-mail: office@cleanzone.ro, inregistrata la Oficiul Registrului Comertului sub nr. J40/6560/2020, cod fiscal 36053375, cont IBAN RO43TREZ7025069XXX021868, deschis la Trezoreria Sectorului 2, reprezentată prin Administrator D-nul Aurelian-Septimiu GROSANU, în calitate de **prestator**, pe de altă parte.

**2. DEFINIŢII:**

2.1. În prezentul contract următorii termeni vor fi interpretaţi astfel:

* + 1. **contract** - prezentul contract şi toate anexele sale;
    2. **achizitor şi prestator** - părţile contractante, aşa cum sunt acestea numite în prezentul contract;
    3. **preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
    4. **servicii** - activităţile a căror prestare face obiectul contractului;
    5. **produse** – echipamentele, masinile, piesele de schimb si orice alte bunuri cuprinse in anexa/anexele la prezentul contract si pe care prestatorul are obligatia de a le furniza/asigura aferent serviciilor prestate conform contractului ;
    6. **forta majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
    7. **zi** - zi calendaristică; an - 365 de zile.

**3. INTERPRETARE:**

3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2. Termenul "zi" ori "zile" sau orice referire la zile reprezintă zile calendaristice dacă nu se specifica în mod diferit.

**Clauze obligatorii**

**4. OBIECTUL CONTRACTULUI:**

4.1. Obiectul contractului îl constituie prestarea zilnica a ***Serviciului de curatenie si igienizare la sediul A.J.O.F.M. Ilfov din strada Ruginoasa nr. 4, sector 4, Bucuresti******si 1 interventie/luna la punctele de lucru.***

***Prestatorul va asigura******materialele de curatenie si echipamentele necesare****,* ***timp de******5 zile/saptamana, precum si materialele consumabile pentru grupurile sanitare.***

4.2. Achizitorul se obligă să plătească preţul convenit în prezentul contract pentru serviciile prestate.

**5. DURATA CONTRACTULUI:**

5.1. ***Contractul se încheie pe o durată de 8 luni,******începând de la data de 01.05.2022 şi până la data de 31.12.2022.***

5.2. ***Pentru perioada 01.01.2023 – 30.04.2023 autoritatea contractanta poate prelungi valabilitatea prezentului contract pentru cel mult 4 luni, conform prevederilor art. 165, alin. 1, lit. a) – d), din HG 395 privind Normele metodologice de aplicare a prevederilor referitoare la atribuirea contractului de achiziţie publică/acordului - cadru din Legea nr. 98/2016 privind achiziţiile publice, cu condiţia existenţei resurselor financiare alocate cu aceastǎ destinaţie.***

**6. PREŢUL CONTRACTULUI:**

*6.1. Preţul unitar convenit pentru îndeplinirea contractului, plătibil prestatorului de către achizitor, conform ofertei prestatorului,* ***este de 5.600,00 lei/luna.***

6.2. **Valoarea totala a contractului pentru servicii de curatenie si igienizare in perioada** **01.05.2022 – 31.12.2022**  **este de *44.800,00 lei***.

*6.3. Factura se va emite lunar, însoţită de pontaj, până cel mai târziu pe data de 10 a fiecărei luni, urmând ca aceasta să se achite pana la data de 31 ale lunii in curs, pentru luna anterioara, în limita creditelor bugetare deschise cu aceasta destinatie de ordonatorul secundar de credite.*

*6.4* ***Pretul total al contractului este ferm, in lei si nu se modifica pe toata perioada de derulare a contractului.***

*6.5.* ***Achizitorul nu va efectua plata lunara daca activitatea institutiei va fi intrerupta/suspendata pentru o perioada de timp, cuprinsa in situatia de alerta/urgenta.***

6.6. **Plata aferenta serviciului pentru luna decembrie 2022 va fi efectuata din bugetul anului 2023**.

**7. EXECUTAREA CONTRACTULUI**

7.1. Executarea contractului începe la data de **01.05.2022.**

**8. DOCUMENTELE CONTRACTULUI:**

8.1. Documentele contractului sunt:

* detaliu cumparare directa din SICAP;
* Anexa 1;
* Acte adiţionale, dacǎ pǎrţile vor semna astfel de documente pe perioada de derulare a contractului.

**9. OBLIGATIILE PRESTATORULUI**

9.1. Prestatorul se obligă să presteze serviciile de curatenie si igienizare, cu 1 operator curatenie, cu program 6 h/zi, de luni pana vineri, la sediul A.J.O.F.M. Ilfov din str. Ruginoasa nr. 4, sector 4, Bucureşti.

9.2. **Serviciile de curatenie vor fi prestate** **5 zile/saptamana – 6 ore/zi**, ***cu materialele de curatenie si echipamentele prestatorului.***

***9.3 Prestatorul se obliga sa asigure:***

* ***Materialele consumabile pentru grupurile sanitare:***

- *Hartie igienica minijumbo (170 ml/rola) = 30 role/luna;*

*- Prosop hartie (110 ml/rola) =35 role/luna;*

***-*** *Sapun lichid = 10 litri/luna;*

***-*** *Dezinfectant suprafete = 10 litri/luna;*

* ***Echipamente si accesorii pentru curatenie:*** *aspirator pentru praf; set profesional spalare geamuri; galeti cu storcator; matura; faras; indicatoare podea umeda, etc*
* ***Materiale consumabile pentru curatenie:*** *lavete microfibra; lavete umede; bureti canelati; perii WC; rezerve mop; saci menajeri 35 litri; saci menajeri 120 litri.*
* ***Detergenti si solutii de curatare:* detergenti pardoseli cu dezinfectant; detergent sanitar cu dezinfectant; detergent universal; detergent geamuri; detartrant; detergent pentru parchet; solutie curatat mobilier si aparatura de birou; odorizant incaperi**

Serviciul de curatenie va cuprinde: aspirare pardoseli; spalat si curatat pardoseli; sters praful de pe birouri si aparatura electronica; dezinfectare grupuri sanitare; golire cosuri de gunoi; schimbat saci de gunoi;spalat geamuri; maturat curtea; maturat trotuar stradal.

**Prestatorul are obligatia sa efectueze urmatoarele servicii de curatenie:**

1. ***Spatii interioare***

* Maturarea antistatica a suprafetelor neacoperite (gresie, granit, etc);
* Spalarea suprafetelor neacoperite cu detergenti adecvati tipului de pardoseala;
* Maturarea antistatica a scarilor, balustradelor si holurilor;
* Spalarea scarilor, balustradelor cu detergenti adecvati tipului de paviment;
* Stergerea prafului de pe birouri, dulapuri, fisete, tablouri, scaune, canapele cu solutii protectoare si antistatice adecvate mobilierului;
* Stergerea tocariei, pervazurilor, geamurilor, usilor si feroneriei;
* Stergerea aparaturii de birou (telefon, fax, PC) cu solutii specifice (antistatice);
* Spalarea geamurilor usilor de interior;
* Golirea cosurilor de gunoi, schimbarea sacilor menajeri;
* Aspirarea peretilor, tavanelor, perdelelor, jaluzelelor;
* Curatarea de praf a caloriferelor;
* Curatarea de calcar, pete dificile a grupurilor sanitare, a chiuvetelor si dezinfectarea acestora;
* Odorizant de WC pentru fiecare vas

1. ***Grupuri sanitare si oficii***

* Igienizarea, dezinfectarea si parfumarea grupurilor sanitare si a oficiilor;
* Spalarea si igienizarea pardoselii grupurilor sanitare si a oficiilor;
* Stergerea ori de cate ori este necesar a peretilor placati cu faianta;
* Stergerea ori de cate ori este necesar a pardoselilor;
* Stergerea ori de cate ori este necesar a oglinzilor, plintelor, pervazurilor si ramelor geamurilor;
* Dezinfectarea ori de cate ori este nevoie a bazinelor WC-urilor, a chiuvetelor;
* Dotarea grupurilor sanitare cu hartie;
* Stergerea suport hartie igienica, recipient sapun lichid.

**CURATENIA LUNARA:**

* Spalat geamuri, rame si pervazuri;
* Intretinerea suprafetelor protejate prin metode si procedee specifice tipului de pardoseala;
* Stergerea prizelor, a intrerupatoarelor si a plintelor;
* Stergerea suprafetelor superioare ale dulapurilor, rafturilor;
* Stergerea placutelor indicatoare si a corpurilor de iluminat;
* Curatarea panzelor de funingine, praf, paianjen din locuri greu accesibile cu aparatura specializara;
* Curatenie la puntele de lucru (Saftica; Voluntari; Pantelimon; Jilava; Clinceni; Buftea) - *pentru punctele de lucru curatenia va cuprinde: maturare si spalare pardoseli; dezinfectare grupuri sanitare, sters praful birouri si aparate electronice; spalat geamuri cand este cazul; aprovizionare grupuri sanitare cu sapun lichid si hartie igienica. Prestarea serviciului de curatenie la punctele de lucru se face prin deplasarea personalului cu auto A.J.O.F.M. Ilfov.*

**CURATENIE EXTERIOARA**

* Maturat alee si trotuare ;
* Intretinere spatii verzi;
* Deszapezire manuala curte interioara, scari acces si trotuar stradal – *cand este nevoie.*

9.4. Prestatorul se obligă să despăgubească achizitorul împotriva oricăror reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate si daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea cerintelor achizitorului;

**10. OBLIGAŢIILE ACHIZITORULUI**

10.1. Achizitorul se obligă să recepţioneze, potrivit clauzei 14, serviciile prestate în termenul convenit.

10.2. Achizitorul se obligă să plătească preţul serviciilor prestate către prestator pana la data de 31 ale lunii in curs, pentru luna anterioara, în limita creditelor bugetare deschise cu aceasta destinatie de ordonatorul secundar de credite, în baza facturii emise de prestator până cel mai târziu pe data de 10 a fiecărei luni şi înregistrate la sediul A.J.O.F.M. Ilfov, precum si a procesului verbal de receptie semnat de ambele parti.

10.3. Dacă achizitorul nu onorează facturile în termen de 30 zile de la expirarea perioadei prevăzute, atrage plata de penalităţi în cuantum de 0,1%/zi de întârziere, calculate până la data plăţii facturii.

10.4. ***Plata aferenta serviciului pentru luna decembrie 2022 va fi efectuata din bugetul anului 2023****.*

**11. CARACTERUL CONFIDENȚIAL AL CONTRACTULUI**

11.1. O parte contractantă nu are dreptul, fără acordul scris al celeilalte părţi:

* de a face cunoscut contractul, documentele sau orice prevedere a acestuia, angajaţilor săi sau ai unei terţe părţi, în afara acelor persoane direct implicate în îndeplinirea contractului;
* de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

11.2. În cazul în care nu se va respecta regimul de confidenţialitate asupra informaţiilor şi documentelor, partea culpabilă va achita contravaloarea daunelor materiale provocate, echivalent cu prejudiciul real produs celeilalte părţi.

11.3. Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

11.4. O parte contractantă va fi exonerată de răspunderea pentru dezvăluirea de informaţii referitoare la contract dacă:

* informaţia era cunoscută părţii contractante înainte ca ea să fi fost primită de la cealaltă parte contractantă; sau
* informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau
* partea contractantă a fost obligată în mod legal să dezvăluie informaţia, sau se impune în vederea îndeplinirii operaţiunilor societăţii faţă de autorităţi, instituţii financiare sau terţi cu atribuţiuni în derularea contractului.

**12. SANCŢIUNI PENTRU NEÎNDEPLINIREA CULPABILĂ A OBLIGAŢIILOR**

12.1. În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de stabili şi pretinde, ca penalităţi, o suma echivalentă cu 0,1%/zi de întârziere din preţul contractului.

12.2. În cazul în care achizitorul nu onorează facturile în termen de 30 de zile de la expirarea perioadei prevazute, atunci acesta are obligaţia de a plăti ca penalităţi o sumă echivalentă cu 0,1%/zi de întârziere, până la îndeplinirea efectivă a obligaţiilor.

12.3. *Prestatorul se obligă să nu perceapă penalităţi în situaţia în care nu există credite bugetare deschise.* În această situaţie, Achizitorul va onora facturile în luna în care ordonatorul secundar de credite, respective Agenţia Naţională pentru Ocuparea Forţei de Muncă, va emite dispoziţie de repartizare.

12.4. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

12.5. Achizitorul îşi rezervă dreptul de a renunţa oricând la contract, printr-o notificare prealabila scrisă de 15 zile, adresată prestatorului, fără nicio compensaţie (fara interventia instantei si alte formalitati), dacă acesta din urma nu reuseste sa-si execute obligatiile prevazute in contract o perioada de 15 zile de la introducerea penalitatilor prevazute la pct. 12.1, sau dă faliment. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**Clauze specifice**

**13. ALTE RESPONSABILITĂŢI ALE PRESTATORULUI**

13.1. (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu oferta transmisa.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2. Prestatorul este pe deplin responsabil pentru execuţia serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, de calificarea personalului folosit pe toată durata contractului si de calitatea serviciilor prestate.

13.3. Prestatorul raspunde de bunurile deteriorate, din culpa proprie, aflate in spatiile in care se presteaza serviciile de curatenie.

13.4. Prestatorul va lua toate masurile necesare pentru ca activitatea de curatenie sa nu afecteze desfasurarea in bune conditii a activitatii achizitorului.

**14. ALTE RESPONSABILITĂŢI ALE ACHIZITORULUI**

14.1. Achizitorul se obligă să pună la dispoziţia prestatorului orice facilităţi şi/sau informaţii pe care acesta le considera necesare îndeplinirii contractului.

**15. RECEPŢIE ŞI VERIFICĂRI**

15.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din oferta.

15.2. Se obligă să coordoneze categoriile de activităţi prestate în favoarea Agenţiei, comunicând în scris conducerii ofertantului câştigător eventualele disfunctionalităţi ale acestuia în executarea serviciilor. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

15.3. Monitorizeaza prestarea serviciilor evidenţiate la art. 4 pct. 4.1 si art. 9 pct 9.1.

**16. ÎNCEPERE, FINALIZARE, ÎNTÂRZIERI, SISTARE**

16.1. Prestatorul are obligaţia de a începe prestarea serviciilor de curatenie si igienizare începand cu data de **01.05.2022.**

16.2. În cazul în care serviciile prestatorului suferă întârzieri şi/sau suportă costuri suplimentare, datorate în exclusivitate achizitorului/prestatorului, părţile vor stabili de comun acord prelungirea perioadei de prestare a serviciului.

16.3. Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data începerii prestării serviciilor.

16.4. Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate in graficul de prestare se face cu acordul partilor, prin act aditional.

16.5. În afară cazului în care achizitorul este de acord cu o prelungire a termenului de execuţie, orice întârziere în îndeplinirea contractului da dreptul achizitorului de a solicita penalităţi prestatorului.

16.6. Achizitorul îşi rezervă dreptul de a renunţa oricând la contract si de a rezilia unilateral contractul printr-o notificare prealabila scrisă de 15 zile, adresată prestatorului, fără nicio compensaţie, in cazul in care: acesta din urma dă faliment, cu conditia ca aceasta anulare sa nu prejuduceze sau sa afecteze dreptul la actiune sau despagubire pentru prestator, in acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**17. AJUSTAREA PREŢULUI CONTRACTULUI**

17.1. ***Preţul contractului este ferm şi neajustabil, exprimat în lei, pe intreaga perioada de valabilitate/derulare a contractului, inclusiv perioada pentru care autoritatea contractanta poate prelungi valabilitatea contractului cu maxim 4 luni.***

17.2. Pentru serviciile prestate, plaţile datorate de achizitor prestatorului sunt tarifele declarate în prezentul contract.

17.3. Preţul contractului nu se poate actualiza.

**18. AMENDAMENTE**

18.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**19. CESIUNEA**

19.1. Prestatorul are obligaţia de a nu transfera total sau parţial obligaţiile sale asumate prin contract, fără sa obţină, în prealabil, acordul scris al achizitorului.

19.2. Cesiunea nu va exonera prestatorul de nicio responsabilitate privind garanţia sau orice alte obligaţii asumate prin contract.

**20. FORTA MAJORĂ**

20.1. Forţa majoră este constatată de o autoritate competentă. Evenimentele de forţă majoră pot fi: acte sau fapte naturale (calamităţi naturale, cutremure, inundaţii, înghet, ploi torenţiale, vânt puternic, etc.), acte guvernamentale (hotărâri, legi, ordonante, embargo, etc.), acte sociale (război, revoluţie, grevă, etc.), precum si orice acte normative intervenite pe parcursul derularii contractului, care fac imposibila executarea acestuia.

20.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor pana la apariţia acesteia.

20.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor. Partea contractanta care invoca forta majora are obligatia de a notifica celeilalte parti incetarea cauzei acesteia in maximum 15 zile de la incetare.

20.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

20.6. Nu va reprezenta o încălcare a obligaţiilor din contractul de servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de servicii de către părţi.

**21. INCETAREA SI DENUNTAREA UNILATERALA A CONTRACTULUI**

21.1. Partile semnatare ale prezentului Contract stabilesc ca acesta isi poate inceta efectele, in una sau mai multe din urmatoarele situatii:

* la expirarea perioadei pentru care a fost incheiat, daca partile nu au renegociat prelungirea lui sau nu si-au notificat reciproc intentia de reziliere;
* dacă prestatorului i se retrage licenta de funcţionare;
* prin acordul scris al partilor;
* prin denuntarea unilaterala din partea achizitorului. Achizitorul isi rezerva dreptul de a denunta unilateral prezentul contract in cel mult 15 zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale astfel incat contractul respectiv ar fi imposibil de executat;
* prin reziliere, de plin drept, in caz de neexecutare sau executare necorespunzatoare a obligatiilor contractuale asumate prin prezentul contract, de catre una din parti, in masura in care la notificarea adresata de partea lezata, partea in culpa nu depune diligentele necesare pentru executarea in mod corespunzator a obligatiilor ce-i revin potrivit prezentului contract, in termen de 15 zile de la primirea notificarii.
* in caz de forta majora;
* in cazul dizolvarii, lichidarii sau falimentului, retragerii autorizatiei de functionare a prestatorului, in conditiile legii.
* prin denunţare unilaterală în condiţiile prevăzute la art. 222 alin. (2) și art. 223 alin. (1) din Legea 98/2016 privind achizițiile publice;
* cesionează drepturile şi obligaţiile sale prevăzute de prezentul contract, fără acordul celeilalte părţi;
* îşi încalcă vreuna dintre obligaţiile sale, după ce a fost avertizată, printr-o notificare scrisa, de către cealaltă parte, ca o nouă nerespectare a acestora va duce la rezilierea prezentului contract;
* în cazul în care în termen de 3 zile de la data primirii notificării prin care i s-a adus la cunoştinţă că nu şi-a executat ori îşi execută în mod necorespunzător oricare dintre obligaţiile ce-i revin.

Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

**22. SOLUŢIONAREA LITIGIILOR**

22.1. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2. Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenta contractuală, fiecare poate solicita ca disputa sa se soluţioneze fie de către instanţele judecătoreşti din România.

**23. LIMBA CARE GUVERNEAZA CONTRACTUL**

23.1. Limba care guvernează contractul este limba română.

**24. COMUNICARI**

24.1. (1) Orice comunicare intre părţi, referitoare la îndeplinirea prezentului contract, trebuie să fie transmisă în scris, inregistrata atat in momentul transmiterii cat si in momentul primirii ei.

24.2. Comunicările între părţi se pot face şi prin telefon, telegramă, fax sau e-mail, cu condiţia confirmării în scris in termen de 3 zile lucratoare de la data primirii comunicarii si la adresele comunicate de parti.

**25. DISPOZIŢII FINALE**

25.1. În cazul în care o clauză sau o parte din prezentul contract va fi declarată nulă, clauzele rămase valabile vor continua să-şi producă efectele, cu excepţia cazurilor în care clauza sau partea anulată va conţine o obligaţie esenţială pentru validitatea şi/sau executarea contractului.

25.2. În cazul fuziunii/divizării sau schimbării formei juridice a uneia dintre părţi aceasta are obligaţia de a aduce la cunoştinţa celeilalte părţi modificările survenite în actele constitutive ale societăţii în timp util, în vederea stabilirii de comun acord a succesorului legal al acestei părţi contractante.

25.3. Fuziunea/divizarea sau schimbarea formei juridice a uneia dintre părţi nu afectează

executarea contractului, obligaţiile părţii fiind în totalitate şi în indivizibilitate preluate de unul dintre succesorii/succesorul acesteia.

**26. LEGEA APLICABILA CONTRACTULUI**

26.1. Contractul va fi interpretat conform legilor din România.

Părţile au înţeles să încheie astăzi, **07.04.2022**, prezentul contract în două exemplare, câte unul pentru fiecare parte.

**Achizitor Prestator**

**A.J.O.F.M.ILFOV S.C. CLEAN ZONE S.R.L.**

Director Executiv, Administrator

Tiganasu Georgiana Florenta Grosanu Aurelian-Septimiu

Director Executiv Adjunct

Gavrilescu Iulian

Vizat CFP

Şef Serviciu Administrare Buget

Niia Daniela

Compartiment Achiziţii Publice, Administrativ

Protecţia Muncii si PSI

Popa Danut - Ionel

**Anexa nr.1**

**La Contractul nr. 6224 din 07.04.2022**

|  |  |
| --- | --- |
| **Materiale consumabile de curăţenie** | **Cantitate lunara** |
| 1. Hârtie igienică | 30 role |
| 2. Rulou prosop derulare centrala | 35 role |
| 3. Sapun lichid | 10 litri |
| 4. Dezinfectant suprafete | 10 litri |

**Achizitor Prestator**

**A.J.O.F.M.ILFOV S.C. CLEAN ZONE S.R.L.**

Director Execfutiv, Administrator

Tiganasu Georgiana Florenta Grosanu Aurelian-Septimiu

Director Executiv Adjunct

Gavrilescu Iulian

Vizat CFP

Şef Serviciu Administrare Buget

Niia Daniela

Compartiment Achiziţii Publice, Administrativ

Protecţia Muncii si PSI

Popa Danut - Ionel